Legal Document

Category: 21

Text:
34. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ  ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ Αριθ. Ε/3450 της 25 Απρ./30 Ιουλ. 1981 (ΦΕΚ Β΄ 451) (Διόρθ. Σφαλμ. στο ΦΕΚ Β΄ 736/7 Δεκ. 1981) Περί του τύπου του περιεχομένου, της διαδικασίας γνωστοποιήσεως των ενστάσεων κ.λ.π. των εκθέσεων ουσιαστικών προσόντων των εκπαιδευτικών Επαγγελματικής Εκπ/σεως. Έχοντες υπόψη: 1.Τις διατάξεις του άρθρ. 46 του Νόμ. 576/1977 «Περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2.Τις διατάξεις του άρθρ. 60 του Νόμ. 309/1976 «Περί οργανώσεως και διοικήσεως της Γενικής Εκπαιδεύσεως». 3.Τις διατάξεις του άρθρ. 3 του Ν.Δ. 216/1974 «Περί συστάσεως Υπουργείου Προεδρίας της Κυβερνήσεως και Οργανισμού Υπηρεσιών τινών αυτού». 4.Την αριθ. 23/1980 γνωμοδότηση της ολομελείας του ΚΕΜΕ, αποφασίζουμε: Τύπος και περιεχόμενο των εκθέσεων  ουσιαστικών προσόντων Άρθρ.1.-(Περιλαμβάνει υπόδειγμα του τύπου και του περιεχομένου των εκθέσεων ουσιαστικών προσόντων). Άρθρ.2.-1.Συντάκτες εκθέσεων ουσιαστικών προσόντων εκπαιδευτικού προσωπικού των Τεχνικών και Επαγγελματικών Λυκείων και των Τεχνικών και Επαγγελματικών Σχολών Ν. Τύπου καθορίζονται: α)Για τους Διευθυντές του ΚΕΤΕ, καθώς και για τους Διευθυντές αυτοτελών σχολικών μονάδων, που δεν ανήκουν σε ΚΕΤΕ, ο Γενικός Επιθεωρητής ως πρώτος κριτής και ο Επόπτης της Ανωτέρας Επαγγελματικής Περιφερείας ως δεύτερος κριτής. β)Για τους Διευθυντές των Σχολικών μονάδων του ΚΕΤΕ ο Διευθυντής του ΚΕΤΕ, εφ’ όσον κατέχει ανώτερο Μ.Κ. από τους κρινομένους ως Α΄ κριτής και ο Γενικός Επιθεωρητής ως Β΄ κριτής. γ)Για τους προϊσταμένους των τμημάτων και των εργαστηρίων των σχολικών μονάδων ο Διευθυντής της σχολής που ανήκει το τμήμα ως Α΄ κριτής, ο Διευθυντής του ΚΕΤΕ ως Β΄ κριτής και ο Γενικός Επιθεωρητής ως Γ΄ κριτής. δ)Για το προσωπικό των τμημάτων ο προϊστάμενος του τμήματος ως Α΄ κριτής, ο Διευθυντής της Σχολής ως Β΄ κριτής και ο Διευθυντής του ΚΕΤΕ ή ο Γενικός Επιθεωρητής, για τμήματα που ανήκουν σε αυτοτελείς σχολικές μονάδες, ως Γ΄ κριτής. ε)Για το υπόλοιπο προσωπικό, ο Διευθυντής της αντιστοίχου σχολικής μονάδος ως πρώτος κριτής, ο Διευθυντής του ΚΕΤΕ ως Β΄ κριτής και ο Γενικός Επιθεωρητής ως Γ΄ κριτής. 2.Οι εκθέσεις ουσιαστικών προσόντων δεν περιλαμβάνουν κρίσεις επί του διδακτικού και επιστημονικού έργου, εφ’ όσον οι κρίνοντες δεν είναι της ειδικότητος των κρινομένων. 3.Κατά την σύνταξη εκθέσεως ουσιαστικών προσόντων οι κρίνοντες πρέπει να κατέχουν ανώτερο Μ.Κ. από τους κρινομένους. 4.Κατά την σύνταξη εκθέσεων ουσιαστικών προσόντων των εκπαιδευτικών του κλάδου 9 και 10 θα συντάσσεται, υπό του προϊσταμένου του Εργαστηρίου και θα επισυνάπτεται μαζί με την έκθεση, αξιολογικό σημείωμα της όλης αποδόσεως του εκπαιδευτικού. Τρόπος συντάξεως και τηρήσεως των εκθέσεων Άρθρ.3.-1.Οι εκθέσεις ουσιαστικών προσόντων των εκπαιδευτικών συντάσσονται κατ’ έτος εντός του μηνός Ιουλίου εις τριπλούν. Από τα τρία αντίτυπα ένα κατατίθεται στον ατομικό υπηρεσιακό φάκελλο του εκπαιδευτικού, δεύτερο στο γραφείο της Επιθεωρήσεως της Εκπαιδευτικής Περιφερείας στην οποία ανήκει και το τρίτο υποβάλλεται στην αρμοδία Διεύθυνση Προσωπικού του Υπουργείου Εθνικής Παιδείας και Θρησκευμάτων. 2.Διαγραφές, παρεγγραφές, ξέσματα, διορθώσεις, υπογραμμίσεις ή επισημειώσεις στο κείμενο της εκθέσεως απαγορεύονται. Κάθε διόρθωση ή προσθήκη κατά τη σύνταξη γίνεται με παραπομπή στο περιθώριο και βεβαιώνεται με την υπογραφή του συντάσσοντος. 3.Απαγορεύεται η αντικατάσταση της εκθέσεως που έχει συνταχθεί, επιτρέπεται μόνο η τροποποίηση ή διαγραφή της ύστερα από απόφαση του αρμοδίου υπηρεσιακού συμβουλίου. Γνωστοποίηση εκθέσεων Άρθρ.4.-1.Εάν σε μια έκθεση ουσιαστικών  προσόντων περιέχεται πρόταση για μη προαγωγή του εκπαιδευτικού, η υπηρεσία που τηρεί  τους ατομικούς φακέλλους υποχρεούται, εντός  του πρώτου 15νθημέρου του μηνός Σεπτεμβρίου του έτους συντάξεως της εκθέσεως, να κοινοποιήσει    επί     αποδείξει     στον    εκπαιδευτικό, (Αντί για τη σελ. 516,461) Σελ. 516,461(α) Τεύχος ΣΤ113-Σελ. 65 Προσωπικό Επαγγελματικών Σχολών 32.Ε.ι.33-34 στον οποίο αναφέρεται αυτή, απόσπασμα της εκθέσεως, το οποίο θα περιλαμβάνει την γενική αξιολόγηση (συμπέρασμα), το σύνολο της βαθμολογίας και την πρόταση. Το σχετικό αποδεικτικό επιδόσεως κατατίθεται στον ατομικό υπηρεσιακό φάκελλο του εκπαιδευτικού. 2.Ο εκπαιδευτικός δικαιούται και σε άλλη περίπτωση να λάβει γνώση του περιεχομένου της εκθέσεως που έχει συνταχθεί για αυτόν, προσερχόμενος προς τούτο στο Γραφείο της Διευθύνσεως του Κέντρου Επαγγελματικής και Τεχνικής Εκπαιδεύσεως (ΚΕΤΕ) ή αυτοτελούς σχολικής μονάδος, σε μέρα και ώρα που θα καθορίζεται από τον Διευθυντή που τηρεί τον ατομικό υπηρεσιακό φάκελλο του. Ο λαμβάνων γνώση της εκθέσεως, υπογράφει επί της εκθέσεως, κάτω από την ένδειξη, έλαβα γνώση, με αντίστοιχη ημερομηνία. Ενστάσεις Άρθρ.5.-1.Εντός ανατρεπτικής προθεσμίας δέκα ημερών από της γνωστοποιήσεως στον εκπαιδευτικό του αποσπάσματος που προβλέπεται από την παρ. 1 του άρθρ. 4 του παρόντος, δικαιούται με ένστασή του, που θα απευθύνεται προς το αρμόδιο υπηρεσιακό συμβούλιο, δια του Διευθυντού να ζητήσει την διαγραφή ή τροποποίηση της εκθέσεως, αφού συνυποβάλλει προς τούτο και κάθε σχετικό στοιχείο, για στήριξη της ενστάσεώς του. 2.Μέσα στην ίδια ανατρεπτική προθεσμία από τότε που έλαβε γνώση του περιεχομένου της εκθέσεως που συντάχθηκε για αυτόν, σύμφωνα με όσα αναφέρονται στην παρ. 2 του άρθρ. 4 της παρούσης, δύναται ο εκπαιδευτικός να ζητήσει την διαγραφή ή τροποποίησή της μόνον εφ’ όσον θεωρήσει ότι αυτή περιέχει γεγονότα αναληθή ή στερείται αντικειμενικής κρίσεως. 3.Οι ενστάσεις ή οι αιτήσεις, που υποβάλλονται σύμφωνα με το παρόν άρθρο, διαβιβάζονται αμελλητί από τον οικείο Γενικό Επιθεωρητή προς το αρμόδιο υπηρεσιακό συμβούλιο, με αντίγραφο του σχετικού αποδεικτικού επιδόσεως ή γνωστοποιήσεως, με πλήρες αντίγραφο της προσβαλλομένης εκθέσεως ως και κάθε άλλο στοιχείο που δύναται να βοηθήσει στην εκ μέρους των μελών του συμβουλίου, μόρφωση ορθής και δικαίας γνώμης επί της υποβαλλομένης ενστάσεως ή αιτήσεως. 4.Ο εκπαιδευτικός δικαιούται απαντήσεως εκ μέρους της αρμοδίας Υπηρεσίας σε κάθε περίπτωση ενστάσεως ή αιτήσεως που υποβάλλεται κατά τις διατάξεις του παρόντος. Σελ. 516,462(α) Τεύχος ΣΤ113-Σελ. 66 Λοιπά θέματα Άρθρ.6.-1.Σε περίπτωση συντάξεως δύο εκθέσεων ουσιαστικών προσόντων για τον ίδιο εκπαιδευτικό κατά το αυτό σχετικό έτος, λαμβάνεται ως βαθμολογία ο μέσος όρος βαθμολογίας των δύο τούτων εκθέσεων κατά ουσιαστικόν προσόν. Κατά την εξαγωγήν των μέσων όρων, κλάσμα μισής μονάδος και άνω στρογγυλοποιείται στην ανωτέρω μονάδα, διαφορετικά παραλείπεται. 2.Τα υπό του Υπαλλήλου Κώδικος προβλεπόμενα λοιπά κωλύματα δια την σύνταξη εκθέσεων ουσιαστικών προσόντων ισχύουν και για τις εκθέσεις του παρόντος άρθρου.